hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy pt hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es en hy en hy hy en hy hy hy
Արդարություն արդարությունն է ծնում խաղաղություն
Որևէ պատասխան չստանալով` մենք փորձեցինք կապ հաստատել հանրագիտարանի հեղինակներից մեկի հետ, սակայն երկար ժամանակ ոչ մի արձաձանք չստացանք: Եվ ահա` այսօր, դեկտեմբերի 1-ին, բրիտանական  «Kingfisher Publications» հրատարակչության ներկայացուցիչ Քեթրին Բրերեթոնը պատասխան նամակ է ուղարկել «Անկախ»-ին,  որում զարմանալի չհիմնավորված արդարացումներ է ներկայացնում ակնհայտ կեղծ տեղեկություններ  զետեղելու վերաբերյալ՝ նշելով, որ իրենք ժամանակ առ ժամանակ թույլ են տալիս սխալներ, բայց այս դեպքում իրենք ճիշտ են:
Բրերեթոնի պատասխան նամակում նաև ակնհայտորեն խեղաթյուրված է «Անկախ»-ի նամակի  բովանդակությունը: Մենք մեր նամակում, հիմնավորելու համար մեր պահանջը, գրել էինք. «Հայաստանի բնակչության 96%-ը կազմում են հայերը, մնացած 4 տոկոսը կազմում են եզդիները, հույները, ուկրաինացիները, հրեաները, ռուսները, քրդերը և այլն»: Մինչդեռ Բրերեթոնը պատասխան նամակում գրում է. «Դուք նշել եք, որ Հայաստանի բնակչության գրեթե 98%-ը խոսում է հայերեն, իսկ մնացածը` եզդիերեն, ադրբեջաներեն և ռուսերեն»:
Փաստորեն, բրիտանական հանրագիտարանի կեղծ տեղեկությունն արդարացնելու նպատակով Բրերեթոնը  դիմել է հերթական կեղծիքին` խեղաթյուրված ներկայացնելով մեր նամակի բովանդակությունը:
Ներկայացնում ենք Բրերեթոնի նամակն ամբողջությամբ.
Շնորհակալություն «Քինգֆիշեր աշխարհագրական հանրագիտարանի» մասին ձեր հարցումի  համար,  որը վերաբերում է գրքի ռուսերեն տարբերակում Հայաստանը ներկայացնող էջում տեղ գտած անճշտություններին: Թույլ տվեք պատասխանել հերթականությամբ ձեր կողմից ներկայացված երեք կետերին:
1.         Տեքստում ասվում է, որ Հայաստանում հիմնական լեզուն հայերենն ու ադրբեջաներենն են: Դուք  նշել եք, որ Հայաստանի բնակչության գրեթե 98 %-ը խոսում է հայերեն, իսկ մնացածը` եզդիերեն, ադրբեջաներեն և ռուսերեն: Հանրագիտարանում մենք հաճախ ներառում ենք փոքրամասնությունների լեզուն, և պարտադիր չէ, որ հիմնվենք միայն այդ լեզուներով խոսողների թվաքանակի վրա: Մենք կարող են հանել ադրբեջաներենը, բայց սա կնշանակի միալեզու մշակույթ, որը մենք չենք կարծում, որ ճիշտ կլինի, այդ իսկ պատճառով կպահենք այս տարբերակը Միացյալ Թագավորության  հրատարակության մեջ:
2.         Տեքստում ասվում է, որ Հայաստանում հիմնական կրոնները Հայկական առաքելական օրթոդոքսն է և Շիա Իսլամը: Նմանապես այս հանրագիտարանում սովորաբար չեն թվարկվում պաշտոնական կրոնները, բայց մյուս կրոնները նույնպես կարևոր են, թեկուզև դրանք վերաբերում են միայն փոքրամասնություններին: Հայկական օրթոդոքսը կրկին կազմում է մեծամասնություն 95%, սակայն լիովին թույլատրված է նշել Շիա Իսլամը, և այս կետը մենք այժմ չենք փոխի անգլիական հրատարակության մեջ:
3.         Դուք նշում եք, որ տեքստում ասվում է «1988-1989 թթ. զինված հակամարտություն կար Ադրբեջանի և Հայաստանի միջև», կարծում եմ, որ  ամենայն հավանականությամբ, այս հատվածը տեղ է գտել ռուսական տարբերակում, քանի որ անգլիական տարբերակում այդպիսի հատված չկա և անգլիական տարբերակը Հայաստանի ու Ադրբեջանի հարաբերությունների մասին պարունակում է հետևյալ նախադասությունները.
(Հայաստանին վերաբերող էջում) «1991 թ. անկախացումից ի վեր Հայաստանը կոնֆլիկտի մեջ է Ադրբեջանի հետ Լեռնային Ղարաբաղի` մեծ թվով հայ բնակչությամբ ադրբեջանական տարածքի համա»:
(Ադրբեջանին վերաբերող էջում) «Ադրբեջանական և հայկական սահմանը բարդ է երկու ժողովուրդներին պատկանող անկլավներով, որոնք շրջապատված են մեկը մյուսի տարածքներով, ինչպես նաև որոշ վիճահարույց տարածքներով: Ամենամեծ վիճահարույց տարածքը Լեռնային Ղարաբաղն է, որը 1990 -ականներին դաժան հակամարտությունների առարկա էր դարձել»:
Ինչպես իմ խորհրդատուն է հաստատում, այս փաստարկները ճիշտ են և չեզոք: Ձեր գրածից ես հասկացա, որ ռուսական տարբերակում այլ բան է գրված հակամարտությունների վերաբերյալ: Ռուսական թարգմանությունը հեղինակային իրավունք ունի և ռուսական հրատարակչի պատասխանատվության տակ է, և քանի որ ես ռուսերեն չգիտեմ, այն, ինչ կարող եմ անել` ռուսական հարատարակչին ձեր մտահոգությունները փոխանցելն է:
Հուսով եմ, որ ձեր կողմից առաջ քաշած հարցերը ես ճիշտ եմ հասկացել, քանի որ դրանք կարդացել եմ վեբկայքով ուղարկված տեքստային փոքր կտորների միջոցով:
Հուսով եմ, որ իմ պատասխանները ձեր հարցերին կբավարարեն: Համոզված եմ` դուք հասկանում եք, որ բավական բարդ է կազմել աշխարհագրական հանրագիտարան, որը ճշգրիտ լինի  իր բոլոր փաստարկներով, ինչպես նաև` հավասարակշռված և չեզոք, միաժամանակ` հասկանալի երիտասարդ ընթերցողների համար:
Մենք ժամանակ առ ժամանակ թույլ ենք տալիս սխալներ, բայց այս դեպքում կարծում ենք, որ ճիշտ ենք: Երբեք որևէ մտադրություն չենք ունեցել վիրավորել այս կամ այն անձին կամ խմբին: Կրկին իմ շնորհակալությունն եմ հայտնում, որ ժամանակ եք հատկացրել «Մաքմիլլան մանկական գրքերի» հետ կապվելու համար:
«Մաքմիլլան» մանկական գրականության հրատարակչության խմբագիր»
Հիշեցնենք, որ բրիտանական  «The kingfisher geography encyclopedia»-ից ռուսերեն թարգմանված «Бoлbшaя иллюcTpиpoBaHHaя эHциkлoпeдия reorpaфии» հանրագիտարանում նշվում է, թե Հայաստանում հիմնական լեզուներն են հայերենը և ադրբեջաներենը, հիմնական կրոնները` ուղղափառությունը (հայ առաքելական եկեղեցի) և իսլամը` շիաներ:
Հանրագիտարանում կեղծ տեղեկություններով է ներկայացվում նաև ղարաբաղա-ադրբեջանական հարցը. նշվում է, թե իբր 1988-89 թթ. Հայաստանի և Ադրբեջանի միջև տեղի է ունեցել զինված ընդհարում՝ Արցախի կարգավիճակի պատճառով,  ընդ որում, Արցախը ներկայացվում է որպես «պատմական տարածք Ադրբեջանում`  մեծ մասամբ հայերով բնակեցված»:
Խտրականություն, վիրավորանք և հանցանք
Ընտրել ամիսը Դեկտեմբեր 2013  (2) Ապրիլ 2013  (1) Մարտ 2013  (1) Նոյեմբեր 2012  (2) Հոկտեմբեր 2012  (2) Սեպտեմբեր 2012  (3) Հունիս 2012  (5) Մայիս 2012  (2) Մարտ 2012  (4) Փետրվար 2012  (3) Հունվար 2012  (5) Դեկտեմբեր 2011  (9) Նոյեմբեր 2011  (5) Հոկտեմբեր 2011  (4) Սեպտեմբեր 2011  (1) Օգոստոս 2011  (1) Հուլիս 2011  (7) Հունիս 2011  (4) Մայիս 2011  (6) Ապրիլ 2011  (6) Մարտ 2011  (7) Փետրվար 2011  (5) Հունվար 2011  (3) Դեկտեմբեր 2010  (6) Նոյեմբեր 2010  (15) Հոկտեմբեր 2010  (22) Սեպտեմբեր 2010  (20) Օգոստոս 2010  (8) Հուլիս 2010  (22) Հունիս 2010  (106) Մայիս 2010  (56) Ապրիլ 2010  (17) Մարտ 2010  (17) Փետրվար 2010  (12) Հունվար 2010  (11) Դեկտեմբեր 2009  (28) Նոյեմբեր 2009  (24) Հոկտեմբեր 2009  (4) Սեպտեմբեր 2009  (3) Օգոստոս 2009  (1) Հուլիս 2009  (1) Հունիս 2009  (3) Ապրիլ 2009  (1) Մարտ 2009  (2) Փետրվար 2009  (3) Հունվար 2009  (1) Դեկտեմբեր 2008  (4) Նոյեմբեր 2008  (3) Սեպտեմբեր 2008  (1) Հունիս 2008  (5) Մայիս 2008  (1) Ապրիլ 2008  (1) Սեպտեմբեր 2007  (1) Մայիս 2007  (1) Հունվար 2007  (2)
Copyright Արդարություն. Բոլոր իրավունքները պաշտպանված են:
Ձևավորումը ճիշտ է երևում IE 7-ի դեպքում։